 **บันทึกข้อความ**

**ส่วนราชการ** งานวิเทศสัมพันธ์ สถาบันภาษา ศิลปะและวัฒนธรรม โทร. ๒๗๖

**ที่** ศธ ๐๕๔๒.๐๙/ ๔๓  **วันที่** ๑๙ มกราคม ๒๕๖๑

**เรื่อง**  ขอความอนุเคราะห์ประชาสัมพันธ์โครงการเรียนรู้เพื่อนบ้านผ่านภาษา

เรียนหัวหน้าฝ่ายประชาสัมพันธ์และโสตทัศนูปกรณ์

 ด้วยงานศึกษาและฝึกอบรมทางภาษา สถาบันภาษา ศิลปะและวัฒนธรรม ได้รับมอบหมายให้ดำเนินโครงการเรียนรู้เพื่อนบ้านผ่านภาษา ซึ่งจะจัดอบรมภาษาประเทศเพื่อนบ้าน ๕ ภาษา ได้แก่ *ภาษาญี่ปุ่นเพื่อการสื่อสาร ภาษาเวียดนามเพื่อการสื่อสาร ภาษาลาวเพื่อการสื่อสาร ภาษากัมพูชาเพื่อการสื่อสาร และภาษาจีนเพื่อการสอบ HSK* มีวัตถุประสงค์เพื่อให้นักศึกษาหรือผู้ที่สนใจทั่วไปได้เรียนรู้ภาษาและวัฒนธรรมของประเทศเพื่อนบ้านแล้วสามารถนำไปใช้สื่อสารเบื้องต้นได้ ซึ่งจะจัดระหว่างวันที่ ๕ - ๑๙ กุมภาพันธ์ ๒๕๖๑ เวลา ๑๗.๐๐ - ๒๐.๐๐ น.

รวม ๓๐ ชั่วโมง ณ อาคารศูนย์ภาษาและคอมพิวเตอร์ มหาวิทยาลัยราชภัฏสกลนคร

 ในการนี้ จึงขอความอนุเคราะห์ฝ่ายประชาสัมพันธ์และโสตทัศนูปกรณ์ช่วยประชาสัมพันธ์ไปยังเสียงตามสายและตัวอักษรวิ่ง เพื่อให้ผู้สนใจรับทราบ โดยผู้เข้าอบรมไม่ต้องชำระค่าลงทะเบียน สนใจส่งรายชื่อสมัครได้ที่ ศูนย์ภาษา ห้อง ๑๑๓๒ อาคาร ๑๑ ชั้น ๓ หรือสอบถามข้อมูลเพิ่มเติมได้ที่ ๐ – ๔๒๙๗ – ๐๐๓๗ หรือ IP – PHONE ๒๗๖ ภายในวันที่ ๑ กุมภาพันธ์ ๒๕๖๑

 จึงเรียนมาเพื่อโปรดพิจารณา

 (ผู้ช่วยศาสตราจารย์ศิริลักษณ์ ศรีพระจันทร์)

 ผู้ช่วยอธิการบดีฝ่ายภาษาและวิเทศสัมพันธ์